Reimar Pétursson er lögmaður þingmanna Miðflokksins . Í bréfi frá héraðsdómi sem Báru barst , og hún birti á samfélagsmiðlum , sagði að beiðnin verði „ ekki skilin öðruvísi en svo að dómsmál kunni að verða höfðað á hendur þér í kjölfar umbeðinnar gagnaöflunar . “ Fengu sér lögmann og höfðu samband við Persónuvernd Greint var frá því á RÚV í síðastliðinn mánudag að þeir fjórir þingmenn Miðflokksins sem voru teknir upp við að láta niðrandi og niðurlægjandi ummæli falla um fjölda fólks á Klausturbar 20. nóvember hefðu ráðið sér lögmann . Sá hefði haft samband við Persónuvernd og krafist þess að stofnunin rannsakaði hver hefði staðið að því að taka upp samtöl þingmannanna og komið upptökunni til fjölmiðla . Þingmennirnir fjórir eru Sigmundur Davíð Gunnlaugsson , formaður Miðflokksins , Gunnar Bragi Sveinsson , varaformaður hans , Anna Kolbrún Árnadóttir , ritari flokksins , og Bergþór Ólason , þingmaður . Um sólarhring eftir að beiðni lögmannsins barst Persónuvernd gaf Bára Halldórsdóttir sig fram í viðtali við Stundina og opinberaði að hún væri sá einstaklingur sem hefði tekið upp samtölin . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .